Document ID: /roh_data/filtered/fineweb-2-filterrobots_roh.jsonl.gz/50166

En la chasa ch’è gia pronta èn anc libras tschintg abitaziuns, ed en la chasa ch’è pronta il matg èn libras anc trais abitaziuns. «Nus essan cuntents cun l’occupaziun e sperain che nus pudain proximamain occupar era las abitaziuns vidas», ha ditg Clemens Poltera, il president dal cussegl d'administraziun dal Center da Sanadad Savognin SA. Bainprest sa vegn'ins anc a far ina reclama pli gronda en la pressa locala.
Il project dal Center da Sanadad Savognin SA custa 10,2 milliuns francs. Bun trais quarts vegnan finanziads entras credits da bancas. Ils avdants pon far diever da servetschs supplementars sco empustar menus u laschar lavar la vestgadira. Il spital è collià entras in tunnel cun las abitaziuns. Persunas che vulan pon avair in’ura, e cun quella ins po clamar in emprim agid sch’i fa da basegn.
RR actualitad 07:00